

**The Salesman /   
 Trgovački putnik**

Zemlja: Iran, Francuska

Žanr: drama, triler

Redatelj: Asghar Farhadi

Godina: 2016.

Trajanje: 125'

Glumci: Taraneh Alidoosti, Shahab Hosseini, Babak Karimi

Trailer filma:

<https://www.youtube.com/watch?v=r-61yYjKHHc>

**Sinopsis**

Usred noći, zbog opasnosti od rušenja, evakuira se cijela zgrada. Među stanarima su Rana i Emad, iranski glumački i bračni par, koji trenutačno priprema uloge u predstavi „Smrt trgovačkog putnika“ Arthura Millera. U pomoć im priskače kolega iz kazališta i iznajmljuje im svoj stan, no prešuti da je tu prije njih živjela žena sumnjiva morala koja je ondje dovodila mnogo 'klijenata'. Spletom nesretnih okolnosti, jedan od klijenata svraća jedne noći, i Ranu zamjenjuje za bivšu stanarku. Dok se sama kupa, on je brutalno napada, a posljedice tog događaja sasvim će poremetiti sretan i miran život ovog para. Dok Rana želi zaboraviti, Emada vodi želja za osvetom, koja kulminira kad se s napadačem nađe u četiri zida...





**O redatelju**

**Asghar Farhadi** je iranski redatelj i scenarist, rođen 1972. u Iranu. Filmom se počeo baviti još u tinejdžerskim danima, kada je snimio nekoliko zapaženih kratkih filmova i radio serije za iransku nacionalnu TV-kuću IRIB. Diplomirao je kazališnu i filmsku režiju na Sveučilištu u Teheranu, a njegov filmski dugometražni prvijenac iz 2003. ***„Dancing in the Dust“ (Ples u prašini)*** prošao je pozitivno kod kritike. Uslijedio je 2004. „***A Beatiful City“ (Prekrasan grad) te „Fireworks Wednesday***“ 2006. koji je pobijedio na Chicago film festivalu. Za svoj četvrti film „***About Elly“*** osvojio je Srebrnog medvjeda za najboljeg redatelja na 59. Berlin film festivalu, kao i nagradu za najbolji film na Tribeca film festivalu. Golem međunarodni uspjeh i priznanje donio mu je film ***„Separation“ (Nader i Simin se rastaju)*** iz 2011. koji je osvojio publiku i gotovo sve najvažnije filmske nagrade: ***dobitnik je Oscara za najbolji strani film i Zlatnog globusa za najbolji strani film 2012***., na filmskom festivalu u Berlinu 2011. redatelj je osvojio Zlatnog medvjeda, nagradu Ekumenskog žirija, Srebrnog medvjeda za najboljeg glumca i najbolju glumicu te još mnoge filmske nagrade.

***„Trgovački putnik“*** nedavno je, nakon dviju nagrada na Cannesu 2016., ***trijumfirao i na dodjeli Oscara***, osvojivši zlatnog kipića ***za najbolji strani film,*** koju je Farhadi bojkotirao u znak protesta protiv Trumpa i njegove antiizbjegličke politike. Renomirani časopis „The Time“ Farhadija je uvrstio među 100 najutjecajnijih osoba na svije

***„Božanstvena gluma. Napeto i emotivno razarajuće.“*** Variety

***„Pametno, ambiciozno... Besprijekorna drama, zanatski bez mane.“*** Guardian

***„Napeta i moćna priča. Gledatelja ostavlja bez daha“.*** The Hollywood Reporter

****

***„Stručno odrađeno, uzbudljivo za gledanje“*** Village Voice

***„Asghar Farhadi nenadmašan je majstor ritma i napetosti“*** Screen International

***„Neizvjesno i puno iščekivanja, gledatelj je 'ulovljen' od prvog kadra“*** Rolling Stone



***Nagrade***

***Oscar 2017.*** *– najbolji strani film*

***Cannes film festival 2016****. -*

*nagrada za najbolji scenarij,*

*nagrada za najbolju glavnu mušku ulogu*